# Менің отбасым - менің жүрегім (тренинг сабақ)

**Мақсаты:** Ата - ана мен баланың арасындағы қарым - қатынстың ерекшеліктерін психологиялық жаттығулар арқылы көрсету. Оқушылар мен ата - анасының арасындағы қарым - қатынасты нығайта түсу. Сондай - ақ, «мектеп - ата - ана», «оқушы – ата - ана» байланыстарын бір жолға қою.  
**Күтілетін нәтиже:** бала мен ата - ананың арасында жылылық орнату.  
**Тренинг жоспары:**  
1. Кіріспе сөз.  
2. «Біз біргеміз!» жаттығуы  
3. «Идеалды отбасы» жаттығуы.  
4. «Сіз балаңызды білесіз бе?» жаттығуы.  
5. «Жалғасын тап» ойыны.  
6. Қорытынды.  
**Барысы:  
 *1. Кіріспе сөз.***

Адам өмірінің мәні мен сұлулығы, адамның келешегіне сенімділігі - баланың ата - анасын ардақ тұтып, өзінің перзенттік қарызын бір сәтке де есінен шығармауында. Бұл – жас ұрпақтың мәдениеттілігін, әдептілігінің ғана емес, ең алдымен, адамшылығының белгісі.  
Бала – ата - ана өмірінің жалғасы. «Баламның табанына кірген шөңге менің маңдайыма кірсін,» деп әлпештеп өсірген перзенті ауырып не басқа бір қатер төнгенде мойындарына бұршағын салып, «Өзімді алып, баламды аман қалдыр!» деп құдайға жалбарынған.  
Бала тәрбиесі – қызығы мен қиыншылығы қатар жүретін күрделі процесс.  
Ата - аналардың жастығы мен бала тәрбиесіндегі тәжірибенің жоқтығы, болмаса тәрбие жұмыстарында тек қана өз ойлары мен көзқарастарына ғана жүгінуі немесе қажетті педагогикалық білімдерінің жетіспеушілігі салдарынан тәрбие процестері көптеген қателіктерге ұшырап отырады.  
Сондықтан да мектеп өміріндегі ата - аналардың педагогикалық білімін жетілдіру, мәдениетін арттыру, бала тәрбиесіне белсене араластыру, соның нәтижесінде ата - ананы баланың алғашқы ұстазына айналдыру мақсатында ұйымдастырылатын тренинг - сабақтардың маңызы орасан зор.  
 ***2. «Біз біргеміз!» жаттығуы.*Мақсаты:** Отбасындағы қарым – қатынасты нығайтуға өзара түсінушілікте ата - аналар мен балаларға қолдау көмек көрсету.  
«Қолынан танып біл!»  
Көздері байлаулы аналары баласын тауып алуы керек.  
**Талдау:**1. Сізге балаңызды табуға не көмектесті?  
2. Балаңыздың қолынан ұстағанда не сезіндіңіз?  
3. «Идеалды отбасы» жаттығуы.  
Жеткіншек жастағы балалар идеалды отбасын қалай елестетеді? Онда ата - аналар қандай қызмет атқарады? Жеткіншектердің балаларды «дұрыс» тәрбиелеу, «жақсы» балалар жайлы түсініктері қандай? Ата - аналардың олардан не күтетінін қалай түсінеді? Бұл тақырыптарды тек талқылауға ғана емес, сурет түрінде бейнелеуге болады.  
Кіші жеткіншектер идеалды отбасын ата - аналарының балаларына деген махаббатымен түсіндіреді. Олардың пікірінше, махаббат дегеніміз баланың қалағанын сатып әперуде, ештеңеге қарсылық көрсетпеуден тұрады. Ал бала барлық уақытта ата - анасын тыңдайды, айтқан нәрсенің барлығын істейді. Ата - аналары өз балаларын ешқашан жазаламайды.  
 ***4. «Сіз балаңызды білесіз бе?» жаттығуы.***  
Аналар мен балаларға қаламсап пен ақ парақ беріледі. Сұрақтар қойылады. Сұраққа балалар өздері туралы жауап берсе, ал аналары баласы туралы жауап жазады. Содан соң ана мен баланың жауаптары салыстырылады. Екеуінің жауабы қаншалықты сәйкес келсе, анасы баласы туралы соншалықты білетіндігі анықталады.  
Сұрақтар:  
1. Балаңыздың аты - жөні...  
2. Балаңыздың ең жақын досы...  
3. Сүйікті пәні...  
4. Сүйіп тыңдайтын әні...  
5. Сүйікті тағамы...  
6. Жақсы көретін түсі...  
7. Көзінің түсі...  
8. Аяқ киімінің өлшемі...  
9. Шаршағанда не ашуланғанда демалатын орны...  
10. Жақсы көретін мұғалімі...  
5. «Жалғасын тап» ойыны.  
Ойын барысында 4 сөз беріледі: «Ана», «Бала», «Асығу» және «Дана». Осы сөздері қолдана отырып өлең шумағын құрастырамыз.  
**Талдау:** өлең шумағын бір - бірден оқып талдайды.  
 ***6. Қорытынды:*** Мәселен, мен былай құрастырдым:  
Бас иеді барлық адам – АНАҒА,  
Жақсылықты ол тілейді – БАЛАҒА.  
Мақсатына жеткізуге АСЫҒЫП,  
Өз баласын теңейді ол – ДАНАҒА. – деп бүгінгі «Мен және жанұям» атты тренинг - сабағымызды аяқтаймыз, келесі кездескенше сау болыңыздар!

«Бақытты отбасында – бақытты балалар»тренинг

**Мақсаты:** бала тәрбиесінде ата-ананың алатын орнының ерекше екенін түсіндіру; ата-ана бойына өздерін тәрбиеші, мұғалім ретінде қарауда қызығушылықтарын дамыту; баламен дұрыс тіл табысуға, сөйлеу мәдениетін үнемі қолдауға ой салу. Ата-ана мен баланың арасындағы қарым-қатынастың ерекшеліктерін психологиялық жаттығулар арқылы көрсету.

**Қажетті құрал-жабдықтары:** қобдиша, музыка үнтаспасы, екі ыдыс, жүрекшелер, бала тәрбиесіне арналған жадынама

**Тренинг барысы:**

* Сәлеметсіздер ме, құрметті қонақтар, ата-аналар!

1. «Сиқырлы қобдиша» жаттығуы;
2. «Өтінемін» ойыны;
3. Ақпарат беру;
4. «Музыкалық үзіліс» жаттығуы;
5. «Жақсы қасиеттер» жаттығуы

***«Сиқырлы қобдиша» жаттығуы.***

(Топтағы қатысушылар шеңбер құрып, көздерін жұмып отырады. Тапсырманы орындау үшін қобдиша керек. Оның ішінде домалақ айна болады).

Жүргізуші: - Мына қобдишаны бір-біріңнің қолдарыңа бересіңдер. Қобдишаны алған адам оны ашып ішіне қарайды. Оның ішінде кішкентай өзеннен сіздер жан-жақты және қайталанбайтын бейнені көресіздер. Оған күліп қарауларыңыз керек.

* Жан-жақты және қайталанбайтын деген сөзді қалай түсінесіздер?
* Жан-жақты және қайталанбайтын бейне кім болып шықты?
* Сіздер ол бейнеге күліп қарағанда, ол сіздерге қалай қарады?
* Біз жан-жақты және қайталанбайтын бейнеге қандай көзқараспен қараймыз? (Қатысушылар ойын тыңдау). Қорытынды ой түйіндеу.
* Демек, біз, сіз, әрбір адам өз алдына жан-жақты және қайталанбайтын бейне екендігіне көз жеткіздік. Осы әрбір жан-жақты қайталанбайтын бейнелер «Өмір» атты үлкен өзенде отбасы, жанұя болы тіршілік етіп жатыр. Отбасы, ұшқан ұя – жылылықтың, жылулықтың мекені. «Отбасы» атауының мәніне терең үңілер болсақ, оның үлкен маңызы бар екенін сеземіз.

**«Өтінемін» ойыны.**

– Құрметті ата-аналар, сіздер қандай сиқырлы күші бар сөздерді білесіздер?

* Рахмет ғафу етіңіз, өтінемін.

Мен сіздерге түрлі өтініш жасаймын, сіздер егер мен «Өтінемн» деген сөзді айтсам, онда орындауларыңыз қажет. Егер мен «Өтінемін» деген сөзді айтпасам, онда орындамайсыздар.

(Секіріңіздер; өтінемін, қол шапалақтаңыздар; оң аяқтарыңызды көтеріңіздер; өтінемін, Оң жақтағы көршіңізге қараңыз; құлақтарыңызды ұстаңыздар; өтінемін, бір-бірлеріңізбен қолмен сәлемдесіңіздер; қолдарыңызды алға созыңыздар; өтінемін, бір-бірлеріңізге күлімдеп, құшақ ашып амандасыңыздар; өтінемін, бір-біріңізбен қоштасыңыздар)

* Рахмет, орындарыңызға жайғасуға болады.

***Ақпарат беру.***

Әрбір ата-ана өз баласының жеке қасиеттері, ерекшеліктерін ескере отырып, баласымен қарым-қатынас орнатқаны және оны тәрбиелегені дұрыс. Бұл үшін өз баласының қай темперамент типіне тән екендігін білу және соған сай тәрбиелеужолдарын таңдау қажет. Сондықтан темперамент типтеріне қысқаша тоқталып өтсек.

***«Музыкалық үзіліс» жаттығуы.***

Қатысушылар ортаға шақырылады. Көңілді музыкаға ата-аналардың жұмыс қабілеттіліктерін арттыру үшін дене терапиясы жаттығуын пайдалана отырып, дене шынықтыру минуты өткізіледі.

* қазіргі орындалатын музыка барлығымыз дене жаттығуларының бір элементін кезекпе-кезек көрсетуіміз және көрсетілген әрекеттерді орындауымыз керек.
* Ойынды бастауға дайынбыз ба? Бір, екі, үш бастадық.

***«Жақсы қасиеттер» жаттығуы***

* Құрметті ата-аналар! Сіздер балаларыңыздың ең жақсы қасиеттерін алдарыңызда тұрған мына жүрекшелерге жазып, оны ыдысқа жапсырайық.
* Қараңыздаршы, Қандай әдемі. баланың мөлдір, тап-таза жүрегіне, көңіліне ұқсаған осы ыдысымыз ешқашан сынбасын, құламасын, төгілмесін. Ол енді сіз бен бізге, яғни үлкендерге байланысты.

Тренинг соңында бала тәрбиесі туралы ата-аналарға пайдалы кеңестер айтылады.